laion/Wikipedia-Exotic huggingface dataset:
საგარეჯოს მუნიციპალიტეტის დროშა

საგარეჯოს მუნიციპალიტეტის დროშა — საგარეჯოს მუნიციპალიტეტის სახელმწიფო სიმბოლო გერბთან ერთად. მიღებულია საგარეჯოს მუნიციპალიტეტის საკრებულოს მიერ. დროშა ვერტიკალურადაა გაყოფილი ძოწისა და მეწამულ ველებად. ძოწის ველს უჭირავს დროშის 1/3. მასზე გამოსახულია ოქროს სახელოიანი ოქროს ხელის მტევანი, რომელსაც ოქროს გასხივოსნებული ქვა უჭირავს. ოქროს ხელის მტევნის ზემოთ და ქვემოთ მოთავსებულია ექვს-ექვსი (3/3 და 3/3-ზე) ოქროს ჯვარი. დროშის პროპორციაა 2:3. საგარეჯოს მუნიციპალიტეტის დროშა და გერბი[მკვდარი ბმული]
საგარეჯოს მუნიციპალიტეტის გერბი

საგარეჯოს მუნიციპალიტეტის გერბი — საგარეჯოს მუნიციპალიტეტის სახელმწიფო სიმბოლო დროშასთან ერთად. მიღებულია საგარეჯოს მუნიციპალიტეტის საკრებულოს მიერ. გერბის ფარი გაკვეთილია და ორ ნაწილადაა გაყოფილი. I ნაწილი — ძოწის ველზე ოქროს სახელოიანი ოქროს ხელის მტევანი, რომელსაც შვიდი ოქროს სხივით გასხივოსნებული ოქროს ქვა უჭირავს. ოქროს ხელის მტევნის ზემოთ და ქვემოთ მოთავსებულია ექვს-ექვსი (3/3 და 3/3-ზე) ოქროს ჯვარი. II ნაწილი — მეწამულ ველზე ოქროს სარზე შემოხვეული, ფესვებიანი ოქროს ვაზი, სამი ფოთლით და სამი მტევნით. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — „საგარეჯო“. საგარეჯოს მუნიციპალიტეტის გერბი და დროშა[მკვდარი ბმული]
საქართველო (გაზეთი)

„საქართველო“ — ქართული ყოველდღიური პოლიტიკური, ეკონომიკური და ლიტერატურული გაზეთი ეროვნულ-დემოკრატიული მიმართულებისა. გამოდიოდა 1915—1921 წლებში თბილისში. „კლდის“ ნაცვლად. რედაქტორ-გამომცემელი — სანდრო შანშიაშვილი (1915–1916). 1917 წლიდან — გრიგოლ ვეშაპელი. ადგილობრივმა ხელისუფლებამ გაზეთი დახურა. ამ პერიოდში გამოდიოდა „ახალი საქართველოსა“ (1919–1920) და „ივერიის“ (1920–1921) სახელწოდებით. 1915–1917 წლებში „საქართველოს“ ჰქონდა სურათებიანი დამატება. ქართული საბჭოთა ენციკლოპედია, ტ. 9, თბ., 1985. — გვ. 171.
საქართველო (დამატება)

„საქართველო“ — ქართული ილუსტრირებული ყოველკვირეული ჟურნალი, გაზეთ „საქართველოს“ (1915–1921) დამატება. გამოდიოდა 1915–1917 წლებში თბილისში. რედაქტორი-გამომცემელი — ს. შანშიაშვილი. იბეჭდებოდა მხატვრული ლიტერატურის ნაწარმოებები, ილუსტრაციები და კარიკატურები. გამოქვეყნდა ე. ზოლას, რ. თაგორის, ე. ვერჰარნის, მ. ჰარტმანის და სხვათა ცალკეული ნაწარმოებების თარგმანები. ვ. ერისთავის, მ. თოიძის, გ. გაბაშვილის, ს. ციმაკურიძის, ი. ნიკოლაძის, ა. გოგიაშვილის, ოსკარ შმერლინგიასა და სხვათა ილუსტრაციები. ქართული საბჭოთა ენციკლოპედია, ტ. 9, თბ., 1985. — გვ. 171.
საქართველო-ბიზანტიის ომები XI საუკუნეში

საქართველო-ბიზანტიის ომები XI საუკუნეში შეიძლება აღნიშნავდეს: საქართველო-ბიზანტიის ომი — ომი 1021—1023 წლებში საქართველო-ბიზანტიის ომი — ომი 1028 წელს
საქართველო-ბიზანტიის ომი (1028)

საქართველო-ბიზანტიის ომი — ომი, რომელიც მიმდინარეობდა ბიზანტიასა და საქართველოს შორის 1028 წელს ისტორიული სამხრეთ საქართველოს ტერიტორიების დასაკავებლად. ბასილი II-მ 1025 წელს ბიზანტიაში მძევლად მყოფი ბაგრატი პირობისამებრ საქართველოში გამოისტუმრა. იმავე წელს კეისარი გარდაიცვალა და ახალმა იმპერატორმა კონსტანტინე VIII-მ სცადა ბაგრატის უკან დაბრუნება, მაგრამ უფლისწულმა საქართველოს ფარგლებში შეასწრო. 1027 წელს ახალგამეფებულ ბაგრატ IV-ს უღალატეს ტაოელმა აზნაურებმა და ბიზანტიის მხარეზე გადავიდნენ. 1028 წელს იმპერატორმა საქართველოს წინააღმდეგ დიდძალი ჯარი გამოგზავნა. ბიზანტიის ჯარმა კვლავ მოაოხრა არტაანი, ჯავახეთი, თრიალეთში შეიჭრა და კლდეკარის ციხის აღება სცადა, მაგრამ ერისთავ ლიპარიტ ლიპარიტის ძემ შეძლო თავისი რეზიდენციის დაცვა. მდგომარეობა გაართულა იმ გარემოებამ, რომ ბაგრატს კვლავ უღალატეს ადგილობრივმა აზნაურებმა და თავიანთი ციხეები მტერს გადასცეს. ასევე მტრის მხარეზე გადავიდნენ შავშეთის აზნაურებიც. მაგრამ ამ მხარეში შემოსეულ მტრის წინააღმდეგ ბრძოლა ითავა ტბეთის ეპისკოპოსმა საბამ და შავშეთი დაიცვა. მაშინ ბიზანტიის სარდალმა სცადა ბაგრატ IV-თვის დაეპირისპირებინა ბაგრატიონთა გვარის ერთ-ერთი წარმომადგენელი — ბიზანტიაში გადახვეწილი დემედტრე გურგენის ძე და მოსყიდვითა და დაპირებებით, „წვრილი ერის”, ე. ი. მწარმოებელი მოსახლეობის გადაბირებაც კი შეძლო. მდგომარეობა ძალზე გართულდა, მაგრამ ამ დროს გარდაიცვალა კონსტანტინე VIII, ხოლო ახალმა იმპერატორმა რომანოზმა სხვა პოლიტიკური გეზი აირჩია და საქართველოდან ჯარი გაიწვია. 1029-1030 წლებში კონსტანტინეპოლს გაემგზავრა ბაგრატის დედა მარიამ დედოფალი და ბიზანტიასთან სამშვიდობო ურთიერთობას მიაღწია. მატიანე ქართლისა, წგნ.: ქართლის ცხოვრება, ს. ყაუხჩიშვილის გამოც. ტ. 1, თბ., 1955; სუმბატ დავითის ძე, ცხოვრება და უწყება ბაგრატონიანთა, იქვე; არისტაკეს ლასტივერტეცი, ისტორია, ე. ცაგარეიშვილის გამოც. თბ., 1974; გიორგი კედრენე, წგნ., გეორგიკა, ს. ყაუხჩიშვილის გამოც., ტ. 5, თბ., 1963; იაჰია ანტიოქიელი, მატიანის გაგრძელება, წგნ.: Розен В. Р., Император Василий Болгаробойца, СПб., 1883; საქართველოს ისტორია, ტ. 1, თბ., 2008; კოპალიანი ვ., საქართველოსა და ბიზანტიის პოლიტიკური ურთიერთობა 970—1070 წლებში, თბ., 1969; ჯავახიშვილი ივ., ქართველი ერის ისტორია, წგნ., 2, თბ., 1965; ლომოური ნ., ქართული საბჭოთა ენციკლოპედია, ტ. 9, თბ., 1985. — გვ. 171-172.
თავდაცვის მოწინავე კვლევითი პროექტების სააგენტო

DARPA — თავდაცვის მოწინავე კვლევითი პროექტების სააგენტო (ინგლ. The Defense Advanced Research Projects Agency) — აშშ-ს თავდაცვის დეპარტამენტის სააგენტო, რომელიც პასუხისმგებელია ახალი ტექნოლოგიების განვითარებაზე სამხედრო მიზნებისთვის. DARPA–მ მრავალი პროექტი დააფინანსა, რომლებაც ხელი შეუწყო მსოფლიო ტექნოლოგიების განვითარებას, კომპიუტერული ქსელისა და NLS-ის ჩათვლით (პირველი ჰიპერტექსტული სისტემები), იგი იყო მომხმარებლის გრაფიკული ინტერფეისის შექმნის წარმმართველი ფაქტორი. მისი თავდაპირველი სახელი ARPA იყო — მოწინავე კვლევითი პროექტების სააგენტო (Advanced Research Projects Agency), მაგრამ 1972 წლის მარტში სახელი გადაერქვა და DARPA — თავდაცვის მოწინავე კვლევითი პროექტების სააგენტო გახდა, 1993 წლის თებერვალში იგი კვლავ ARPA, ხოლო 1996 წლის მარტში ისევ DARPA გახდა. DARPA 1958 წელს საბჭოთა კავშირის პროექტის „სპუტნიკ-1“-ის საპასუხოდ, რომელიც 1957 წელს გაეშვა, შეიქმნა. მის დავალებას სახელმწიფოს პოტენციურ მტრებზე უკეთესი სამხედრო ტექნოლოგიის შექმნა და განვითარება შეადგენდა. თავად DARPA ასე წარადგინეს DARPA-ს ძირითადი მისია იყო რომ ქვეყნისთვის მომავალში თავიდან აერიდებინა გაოცება, რომელიც სპუტნიკის გაშვებამ მოახდინა, რომელმაც თავის მხრივ ჰპოვა გამოძახილი, რომ საბჭოეთმა დაამარცხა აშშ კოსმოსში. მისია კვლავ ძალაში რჩება. დღეს, DARPA-ს დავალება ისევ ტექნოლოგიური გაოცების არიდებაა აშშ-სთვის, მაგრამ ასევე ტექნოლოგიური საოცრების შექმნა მისი მტრებისთვის. DARPA დამოუკიდებელი კვლევისა და განვითარების სააგენტოა, იგი ყველა დანარჩენისგან განსხვავდება და პირდაპირ აწვდის ინფორმაციას თავდაცვის დეპარტამენტს. DARPA-ს მომსახურე პერსონალი დაახლოებით 240 ადამიანს შეადგენს (მათგან დაახლოებით 140 ტექნიკური), მისი წმინდა ბიუჯეტი 3.2 მილიარდი დოლარია. ამ ადამიანების რაოდენობა არის მიახლოებითი, რადგან DARPA ფოკუსირებულია მოკლე ვადიან (2-დან 4 წლამდე) პროექტებზე, რომლებსაც პატარა, სპეციფიკურად შედგენილი გუნდები უძღვებიან. DARPA-ს ოფიციალური საიტი
გალის წყალსაცავი

გალის წყალსაცავი — წყალსაცავი დასავლეთ საქართველოში, მდინარე ერისწყალზე, სოფელ რეჩხთან. აშენდა 1969 წელს. წყალშემკრები აუზის ფართობი 166 ათ. კმ², სარკის ფართობი 8,2 კმ², წყლის საერთო მოცულობა 145 მლნ მ³, სასარგებლო მოცულობა 110 მლნ. მ³, საშუალო სიღრმე 17,7 მ, უდიდესი სიღრმე 42,3 მ. საზრდოობს ძირითადად მდინარე ერისწყლისა და მდინარე ენგურის ჩამონადენით, რომელიც წყალსაცავში ჩაედინება ენგურჰესის დაწნევითი დერივაციული გვირაბით. გალის წყალსაცავის ფსკერი დაფარულია ალუვიონის სქელი ფენით. ნაპირები ზედა ნაწილში დამრეცია, ქვედაში — ციცაბო. აღინიშნება მეწყრული პროცესები. სანაპირო შემოსილია ბუჩქნარითა და მეორეული ტყით. გალის წყალსაცავი ჯვრის წყალსაცავთან ერთად ქმნის კასკადს, რომლის ძირითადი დანიშნულებაა მდინარე ენგურის ჩამონადენის მრავალწლიური და მდინარე ერისწყლის ჩამონადენის დღე-ღამური რეგულირება ენერგეტიკული მიზნებისთვის. საქართველოს წყალსაცავები ჯავახიშვილი ა., ენციკლოპედია „საქართველო“, ტ. 1, თბ., 1997. — გვ. 537.
დინ ვინჩესტერი

დინ ვინჩესტერი — გამოგონილი პერსონაჟი CW-ს ტელევიზიის სერიალიდან „ზებუნებრივი“. ის ნადირობს დემონებზე,სულებზე და სხვა ზებუნებრივ არსებებზე თავის უმცროს ძმა სემთან ერთად. დინი დაიბადა 1979 წლის 24 იანვარს ჯონ და მერი ვინჩესტერების ოჯახში, კანზასის შტატ ქალაქ ლორენსში.ის არის წყვილის პირველი შვილი, რომელიც თავის ძმა, სემზე 4 წლით უფროსია. მას სახელი დედის მხრივ ბებიის, დიანა კემპბელის პატივსაცემად დაარქვეს. როდესაც დინი მხოლოდ 4 წლის იყო, 2 ნოემბერს, 1983 წელს დედამისი, მერი მოკლა დემონმა აზაზელმა სემის ოთახში. ჩვილი სემი ხანძრის დროს გადარჩა, რადგან მამამისმა ის მისცა დინს, რომ გარეთ გაეყვანა. ხოლო ჯონი წარუმატებლად ეცადა მერის გარადარჩენას. იმ ღამის შემდეგ დინი პასუხისმგებელად თვლიდა თავს, რომ სემისთვის მოეარა. დინის მამამ, ჯონმა, ის და სემი აღზარდა ზებუნებრივი არსებებზე მონადირეებად. დინის ბავშვობაში ჯონი რამდენიმე კვირით მიდიოდა ხოლმე სანადიროდ, ამიტომ დინს უწევდა ძმის გაზრდა.
ჩამბასი (კუბა)

ჩამბასი — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს პროვინციის ჩრდილოეთ ნაწილში. ესაზღვრება მორონისა და ფლორენციის მუნიციპალიტეტები, ასევე სანქტი-სპირიტუსის პროვინცია. ჩრდილოეთით გადის ბუენა-ვისტას უბეზე. 2004 წელს, მუნიციპალიტეტის მოსახლეობა 39 868 ადამიანს შეადგენდა. 769 კმ² ფართობზე მოსახლეობის სიმჭიდროვე იყო 51,8 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
ბათუმის ხელშეკრულება

ბათუმის ხელშეკრულება — დაიდო საქართველოს დემოკრატიულ რესპუბლიკასა და თურქეთს შორის 4 ივნისს. ხელშეკრულებას ხელი მოაწერეს აგრეთვე სომხეთისა და აზერბაიჯანის დემოკრატიული რესპუბლიკის დელეგაციის წევრებმა. ბათუმის ხელშეკრულების პირობები შემუშავდა მაშინ, როდესაც ამიერკავკასია ნაწილობრივ ოსმალეთის ჯარების მიერ იყო ოკუპირებული. ბათუმის ხელშეკრულებით ოსმალეთს გადაეცა ბათუმისა და ყარსის ოლქები, ახალქალაქისა და ახალციხის მაზრები, სურამალინის მაზრა, ალექსანდროპოლისა და ეჩმიაძინის მაზრების სამი მეოთხედი, შარურ-დარალაღეზის მაზრის ერთი მეხუთედი და სხვა. ბათუმის ხელშეკრულებით საქართველოს ჩამოსცილდა 11 381 კმ² ტერიტორია 250 ათ. მცხოვრებით, ხოლო სომხეთს 18 125 კმ² ტერიტორია 404 ათ. მცხოვრებით. ბათუმის ხელშეკრულების პირობები ამიერკავკასიის ხალხებისათვის უფრო მძიმე იყო, ვიდრე ბრესტის 1918 ზავი, რომლის შესაბამისად ოსმალეთს უნდა გადასცემოდა ამიერკავკასიის 14 135 კმ² ტერიტორია. 1918 წლის 4 ივნისს საქართველოსა და ოსმალეთს შორის დაიდო აგრეთვე დამატებითი ხელშეკრულება, რომლის თანახმად საქართველო ვალდებული იყო დაუყოვნებლივ მოეხდინა ჯარების დემობილიზაცია, განედევნა თავისი ტერიტორიიდან ყველა სამხედრო და სამოქალაქო პირი იმ ქვეყნებისა, რომლებიც ოსმალეთს და მის მოკავშირეებს ეომებოდნენ. გარდა ამისა, ოსმალეთმა მიიღო უფლება კონტროლი დაეწესებინა საქართველოს მთავარ სტრატეგიულ რკინიგზებზე, გამოეყენებინა ისინი თავისი და მოკავშირეების სამხედრო ინტერესებისათვის. ბათუმის ხელშეკრულება გაუქმდა პირველ მსოფლიო ომში ოსმალეთის დამარცხების შემდეგ. ბათუმის საზავო კონფერენცია ჟორდანია ო., ქართული საბჭოთა ენციკლოპედია, ტ. 2, თბ., 1977. — გვ. 151-152.
სირო-რედონდო

სირო-რედონდო (ესპ. Ciro Redondo) — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს ქალაქ სეიგო-დე-ავილასა და მორონს შორის. 2004 წელს, მუნიციპალიტეტის მოსახლეობა 29 560 ადამიანს შეადგენდა. 588 კმ² ფართობზე მოსახლეობის სიმჭიდროვე იყო 50,3 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
კარლოს-მანუელ-დე-სესპედესი

კარლოს-მანუელ-დე-სესპედესი — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის დასავლეთ ნაწილში. მუნიციპალიტეტს სახელი დაერქვა კუბის დამოუკიდებლობისათვის მებრძოლის კარლოს მანუელ დე სესპედესის პატივსაცემად. 2004 წელს, მუნიციპალიტეტის მოსახლეობა 25 707 ადამიანს შეადგენდა. 653 კმ² ფართობზე მოსახლეობის სიმჭიდროვე იყო 39,4 ადამიანი კმ²-ზე.. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური) ↑ Statoids. Municipios of Cuba. ციტირების თარიღი: 2007-10-05.
მახაგუა

მახაგუა (ესპ. Majagua) — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს პროვინციის აღმოსავლეთ ნაწილში. შუაზე კვეთს კარეტერა-სენტრალის ავტომაგისტრალი. 2004 წელს, მუნიციპალიტეტის მოსახლეობა 26 617 ადამიანს შეადგენდა. 544 კმ² ფართობზე მოსახლეობის სიმჭიდროვე იყო 48,9 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
პრიმერო-დე-ენერო

პრიმერო-დე-ენერო (ესპ. Primero de Enero) — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს პროვინციის ჩრდილო-აღმოსავლეთ ნაწილში. სახელი ეწოდა 1959 წლის კუბის რევოლუციის 1 იანვრის ტრიუმფის პატივსაცემად. 2004 წელს, მუნიციპალიტეტის მოსახლეობა 27 813 ადამიანს შეადგენდა. 713 კმ² ფართობზე მოსახლეობის სიმჭიდროვე იყო 39 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
ესმერალდა (კუბა)

ესმერალდა — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის ჩრდილოეთ ნაწილში. ადგილობრივი ეკონომიკა ეფუძნება შაქრის ლერწმის, ქოქოსის, ანანასის, ფორთოხალის, და თამბაქოს კულტურების მოშენებას. 2004 წელს, მუნიციპალიტეტის მოსახლეობა 29 953 ადამიანს შეადგენდა. 1 480 კმ² ფართობზე მოსახლეობის სიმჭიდროვე იყო 1 230 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური) ↑ Statoids. Municipios of Cuba. ციტირების თარიღი: 2007-10-05.
ვენესუელა (კუბა)

ვენესუელა (ესპ. Venezuela) — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს პროვინციის დედაქალაქ სიეგო-დე-ავილიდან ოდნავ სამხრეთით. 2004 წელს, მუნიციპალიტეტის მოსახლეობა 27 333 ადამიანს შეადგენდა. 716 კმ² ფართობზე მოსახლეობის სიმჭიდროვე იყო 38,2 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
სიეგო-დე-ავილა

სიეგო-დე-ავილა (ესპ. Ciego de Ávila) — ქალაქი კუბის ცენტრალურ ნაწილში, სიეგო-დე-ავილის პროვინციის დედაქალაქი. მისი მოსახლეობა 86 100 ადამიანია. ქალაქი კარეტერა-სენტრალის ავტომაგისტრალზე, მთავარ რკინიგზაზე მდებარეობს. მისი ნავსადგური, ხუკარო მდებარეობს 24 კმ-ით სამხრეთ-დასავლეთით, კარიბის ზღვაზე, ანა-მარიას ყურესთან. ქალაქი ჰავანადან აღმოსავლეთით, 460 კმ-ის დაშორებითაა გაშენებული, 110 კმ-ით დასავლეთით მდებარეობს ქალაქი კამაგუეი. 1976 წლამდე ის კამაგუეის პროვინციის შემადგენლობაში შედიოდა, როდესაც ფიდელ კასტროს მთავრობამ ის ახლადშექმნილ სიეგო-დე-ავილის პროვინციიის დედაქალაქად გამოაცხადა. სიეგო-დე-ავილა 1840 წელს დაარსდა და ამ დორისთვის მისი მოსახლეობა 263 ადამიანს შეადგენდა. 1877 წელს შეიქმნა მუნიციპალური მთავრობა და სიეგო-დე-ავილა ქალაქ მორონისგან დამოუკიდებელი გახდა. მისი მნიშვნელობა განსაკუთრებით მაშინ გაიზარდა, როდესაც ესპანეთის არმიამ ტროჩა-დე-ხუკარო-ა-მორონის სახელით ცნობილი გამაგრებული სამხედრი ხაზი ააშენა, რომლის მიზანიც კუბის დამოუკიდებლობისთვის პირველი ომის მეამბოხეთათვის გადაადგილების ხელშეშლა იყო (1868-1878). „ტროჩა“საკმარისად ძლიერი აღმოჩნდა იმისთვის, რომ შეეჩერებინა კუბელთა ძალები, მაგრამ უძლური აღმოჩნდა გენერალ მაქსიმო გომესისა და მისი რამდენიმე ასეული მებრძილის წინაშე. სიეგო-დე-ავილის ბევრი ესპანური კოლონიური შენობა ანხელა ერნანდეს ვიუდა დე ხიმენესმა ააშენა — მდიდარმა სოციალისტმა, რომელიც თავის მშობლიურ ქალაქში კულტურის მექის შექმნისათვის იბრძოდა. ხშირად ამ ქალბატონს ქალაქის დამაარსებლადაც კი მოიხსენიებენ. 2004 წელს, მუნიციპალიტეტის მოსახლეობა 135 736 ადამიანს შეადგენდა. 445 კმ² ფართობზე მოსახლეობის სიმჭიდროვე იყო 305 ადამიანი კმ²-ზე. კუბის მუნიციპალიტეტები კუბის ქალაქების სია Ciego de Ávila დაარქივებული 2007-04-04 საიტზე Wayback Machine. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
ფლორიდა (კუბა)

ფლორიდა — ქალაქი და მუნიციპალიტეტი კუბაში, კამაგუეის პროვინციაში. მდებარეობს კამაგუეის მუნიციპალიტეტიდან ჩრდილო-დასავლეთით 40 კმ-ში. ქალაქი დაარსდა 1907 წელს, ხოლო მუნიციპალიტეტი დაარსდა 1924 წელს. 2004 წელს, მუნიციპალიტეტის მოსახლეობა 73 612 ადამიანს შეადგენდა. 1 800 კმ² ფართობზე მოსახლეობის სიმჭიდროვე იყო 1,761 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური) ↑ Statoids. Municipios of Cuba. ციტირების თარიღი: 2007-10-05.
გუაიმარო

გუაიმარო (ესპ. Guáimaro) — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის სამხრეთ ნაწილში, ქალაქების კამაგუეისა და ლას-ტუნასს შორის. მუნიციპალიტეტის შეიქმნა 1943 წელს. 2004 წელს, მუნიციპალიტეტის მოსახლეობა 57 086 ადამიანს შეადგენდა. 1 847 კმ² ფართობზე მოსახლეობის სიმჭიდროვე იყო 39,9 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური) ↑ Statoids. Municipios of Cuba. ციტირების თარიღი: 2007-10-05.
ხიმაგუაიუ

ხიმაგუაიუ — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის ცენტრალურ ნაწილში. 2004 წელს, მუნიციპალიტეტის მოსახლეობა 21 169 ადამიანს შეადგენდა. 799 კმ² ფართობზე მოსახლეობის სიმჭიდროვე იყო 26.5 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური) ↑ Statoids. Municipios of Cuba. ციტირების თარიღი: 2007-10-05.
ფლორენცია (კუბა)

ფლორენცია — ქალაქი და მუნიციპალიტეტი კუბაში, სიეგო-დე-ავილის პროვინციაში. მდებარეობს პროვინციის დასავლეთ ნაწილში, ქალაქ ჩამბასის სამხრეთით. მუნიციპალიტეტის ტერიტორია მთიანია, გამოირჩევა ულამაზესი მდინარეებით, ტყეებით და მიწისქვეშა მდინარეებიანი მღვიმეებით. 1991 წელს აშენდა უზარმაზარი ჰიდრავლიკური კომპლექსი, რომელიც მდებარეობს ფლორენციისა და ტამარინდოს ნახოფიერ ხეობებში. პროვინციის სხვა მუნიციპალიტეტებისგან განსხვავებით, ფლორენცია ერთადერთია რომლის ეკონომიკაც თამბაქოს ემყარება. 2004 წელს, მუნიციპალიტეტის მოსახლეობა 19 811 ადამიანს შეადგენდა. 286 კმ² ფართობზე მოსახლეობის სიმჭიდროვე იყო 69,3 ადამიანი კმ²-ზე. ამჟამად შემიჩნევა მოსახლეობის უარყოფითი ზრდის ტემპი, რომელიც 2004 წელს -4,59 იყო. ეს კი წინააღმდეგობაში მოდის მთლიანად პროვინციასტან მიმართებაში, როდესაც მისი მთლიანი მოსახლეობის ზრდის ტემპი ყველაზე მაღალია მთელს ქვეყანაში. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
მინასი (კუბა)

მინასი (ესპ. Minas) — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის აღმოსავლეთ ნაწილში. 2004 წელს, მუნიციპალიტეტის მოსახლეობა 38 517 ადამიანს შეადგენდა. 1 015 კმ² ფართობზე მოსახლეობის სიმჭიდროვე იყო 37.9 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური) ↑ Statoids. Municipios of Cuba. ციტირების თარიღი: 2007-10-05.
ნახასა

ნახასა — ქალაქი და მუნიციპალიტეტი კუბაში, კამაგუეის პროვინციაში. მდებარეობს პროვინციის სამხრეთ-დასავლეთ ნაწილში. 2004 წელს, მუნიციპალიტეტის მოსახლეობა 16 470 ადამიანს შეადგენდა.. 921 კმ² ფართობზე მოსახლეობის სიმჭიდროვე იყო 17.9 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური) ↑ Statoids. Municipios of Cuba. ციტირების თარიღი: 2007-10-05.
კუბური ნიანგი

კუბური ნიანგი (ლათ. Crocodylus rhombifer) — ქვეწარმავალი ნამდვილი ნიანგების ოჯახიდან. გავრცელებულია კუბის რამდენიმე კუნძულზე. ზრდასრული ნიანგის საშუალო სიგრძე 2,4 მეტრია, ხოლო ზოგიერთის სიგრძე 3,5 მეტრსაც აღწევს. მდედრები, როგორც წესი მამრებზე უფრო პატარა ზომის არიან. სახე საკმაოდ მოკლე და განიერი აქვს. კბილების რაოდენობა 60-68 ერთეულს შეადგენს. უკანა კბილები წინასთან შედარებით უფრო განიერი აქვს, რაც საშუალებას აძლევს ადვილად გატეხოს კუს ბაკანი. კუბურ ნიანგს გააჩნია სხვა ნიანგებისაგან განმასხვავებელი რამდენიმე მახასიათებელი: უფრო ღია ფერის შეფერილობა, გრძელი და ძლიერი ფეხები, დაფარულია დიდი ზომის ქერცლით, ის გაცილებით დიდ დროს ატარებს ხმელეთზე და შეუძლია კოლექტიური მოქმედება. ყვითელი და შავი ლაქებით, სხეულის მისთვის დამახასიათებელი მოხატულობის გამო, ამ სახეობას ხშირად მარგალიტის ნიანგებს უწოდებენ. კუბურ ნიანგს შეუძლია სიამის და ამერიკულ ნიანგებთან შეჯვარება. ჰიბრიდებმა შეიძლება მემკვიდრეობით ორივე მშობლისთვის დამახასიათებელი შეფერილობა მიიღონ. მათ ასევე შეუძლიათ გამრავლებაც. კუბური ნიანგი ბუნებრივ პირობებში გვხვდება კუნძულ ხუვენტუდსა და საპატის ჭაობში. ეს გავრცელების ყველაზე მცირე არეალია ნიანგების ყველა სახეობებს შორის. ადრე გავრცელებული იყო კაიმანისა და ბაჰამის კუნძულებზეც. უპირატესობას ანიჭებს მტკნარ წყალსატევებს, თუმცა მარილიან წყალშიც შეუძლია ცხოვრება. ამ სახეობის ნიანგები ძირითადად იკვებებიან თევზებით, კუებით, პატარა ძუძუმწოვრებით, ახალგაზრდა ასაკში აგრეთვე კიბოსნაირებით და მწერებით. ნადირობისას მათ ზოგიერთი სახეობის ალიგატორის მსგავსად საკმაოდ მაღალ სიმაღლეზე შეუძლიათ ახტომა. მათი შეწყვილების პერიოდი გრძელდება მაისიდან-აგვისტომდე. მდედრი ნიანგი როგორც წესი დებს 30-40 კვერცხს. ბუნებრივ პირობებში კვერცხებისათვის თხრის ორმოს, თუმცა ტყვეობაში დაფიქსირებულა ბუდის მშენებლობის შემთხვევაც, რაც განპირობებული უნდა იყოს გარემო პირობებით. ამჟამად სახეობის პოპულაცია მოიცავს 3000-6000 ერთეულს. 1950-1960-იან წლებში გავრცელებული იყო ნიანგების მოსაშენებელი ფერმები, რომლებიც მათ ხორცისა და ტყავის მისაღებად იყენებდნენ. ამის გამო მოხდა რამდენიმე ჰიბრიდული ჯიშის გამოყვანა, რომელთა ძირითადი სახეობისაგან იზოლაციაც იგეგმება. კუბური ნიანგი შეტანილია წითელ წიგნში, როგორც გადაშენების პირას მყოფი სახეობა. ნიანგები crocodilian.com: Crocodylus rhombifer დაარქივებული 2016-03-04 საიტზე Wayback Machine. (ინგლისური) კუბური ნიანგი zooclub.ru-ზე Crocodylus rhombifer(ინგლისური)
ბარაკოა

ბარაკოა (ესპ. Baracoa) — ქალაქი და მუნიციპალიტეტი კუბაში, გუანტანამოს პროვინციაში. მდებარეობს ქვეყნის უკიდურეს აღმოსავლეთ ნაწილში, ატლანტის ოკეანის სანაპიროზე, ზღვის დონიდან 5 მ სიმაღლეზე. გარშემორტყმულია მაღალი კლდოვანი მთებით, რის გამოც ქალაქი იზოლირებული იყო ქვეყნის დანარჩენი ნაწილისაგან. 1960-იან წწ. მთების გავლით გაიხსნა გზა, რომლის მეშვეობით ბარაკოა დაუკავშირდა ქალაქ გუანტანამოს. 2004 წლის აღწერის მონაცემებით ქალაქში ცხოვრობდა 81,794 ადამიანი. 1492 წელს ბარაკოას თანამედროვე ადგილი პირველად მოინახულა ქრისტეფორე კოლუმბმა. ქალაქი დაარსდა 1511 წელს ესპანელი კონკისტადორის დიეგო ველასკესის მიერ. 1518–1522 წლებში ბარაკოა იყო კუბის დედაქალაქი. მოჰყავთ კაკაო, ქოქოსი და ბანანი. ბარაკოა კუბაში შოკოლადის წარმოების მთავარი ცენტრია. განვითარებულია ტურიზმი. მიმდინარეობს თევზჭერა. ქალაქიდან დასავლეთით 10 კილომეტრში მდებარეობს მაგიდა მთა — ელ-იუნკე, ხოლო ჩრდილოეთით 20 კილომეტრში ალექსანდერ ჰუმბოლდტის ეროვნული პარკი. ქალაქში არის აეროპორტი. კუბის მუნიციპალიტეტები კუბის ქალაქების სია ბარაკოა — სტატია ენციკლოპედია ბრიტანიკიდან (ინგლისური) გუსტავო რისოს აეროპორტი დაარქივებული 2010-01-03 საიტზე Wayback Machine. (ინგლისური) ↑ Statoids. Municipios of Cuba. ციტირების თარიღი: 2007-10-05. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-05. (ესპანური)
ბოკერონი

ბოკერონი (Boquerón) — პატარა დასახლება კუბაში, გუანტანამოს პროვინციაში. მდებარეობს კუნძულის აღმოსავლეთ ნაწილში, ქალაქ გუანტანამოს სიახლოვეს, ზღვის დონიდან დაახლოებით 28 მ სიმაღლეზე. წარმოადგენს პატარა პორტსა და მეთევზეთა დასახლებას. ჰაერის საშუალოწლიური ტემპერატურა უტოლდება 25,6°C-ს. ბოკერონი — ინფორმაცია დაარქივებული 2016-03-04 საიტზე Wayback Machine. ↑ ბოკერონი/მდებარეობა, კოორდინატები ↑ ბოკერონი/მეტეოროლოგიური მონაცემები